Xejn ma jintemm fid-dinja, u jiġi kollox f'tiegħu – Jannar l-ewlieni tagħna irġajna ġejna miegħu ! Xej' xej' ma jmur għal kollox, li kien għad jarġa' jdur; lil hinn rajniehom sejra, lil haw' għad jiġu x-xhur ! Xejn ma jintemm. In-nhar kull jum narawh jittenna(1), tqum tarġa x-xemx jekk torqod, biex il-ħolqien jithenna. Xejn ma jintemm. Il-warda titberkel (2) fiha ġewwa, u miż-żerriegħa li tfarfar ward bħalha joħroġ sewwa! Imur kollox u jiġi, kull frawla, bajtra, tina – mill-frotta li temgħatna sena oħra terġa' ttina ! – Jew kollox imur, jiġi: kull siġra tarġa' tnewwel mill-frott li kienet tatna, li spiċċa, ta' għamnewwel (3) Li mar għad jarġa jiġi. li mar għad jiġi mtenni x-xhur wara xulxin jiġru tal-mitħna bħall-antenni; Bla qatt il-xulxin jilħqu 'mma dejjem jerġgħu jġibu kull newba (4) ta' snin oħra, jixxiebħu qomra jsibu ! Kull kewkba li fil-beraħ, ta' kull kalum (5) kull ħabel, kull dawra snin tmur tarġa' fejn kienet dehret qabel. B'kull lewn l-imżejna mergħa (6) Li Frar jagħtiha x-xuri sena oħra tarġa tħaġġeġ u ġmielha tarġa turi ! U kollox fuqu m-nifsu jdur, jdur, jitbiddel : jitqaddem u jiġġedded, jiżżargan u jixxittel Id-dinja hi raddiena, iddur u tarġa ddur ! Ix-xhur bramel tas-sienja ; is-sena hi l-għasfur, tal-ħrafa, Feniċ ismu (7) li wara li jkun miet, il-ħajja jarġa jieħu ; iqum minn tiegħu r-irmied ! Xejn ma jintemm. Jekk Ċimbru (8) lil Ommu għakka xejjaħ, Jannar dar dawra u raġa' sena oħra ġdida sejjaħ. Timla biż-żerriegħa is-sena ta' qabel Ċiklu fjuri tal-ħaxix tax-xagħri